แฟนผมเค้าส่งรูปมาให้ผมดูคือ มันเป็นแผลแดงคล้ายมีดกรีด แล้วเมื่อวานก่อนล้างจานเหมือนแบบมีรอยแบบนี้เหมือนโดนมีดบาดตรงนี้เหมือนกัน แล้วแฟนผมก็คิดว่าโดนมีดบาดแต่เค้าไม่ได้จับมีดเลยเค้าก็เลยไม่ได้คิดอะไร แล้วพอถึงวันนี้อยู่ดีดีมันก็เป็นรอยอีกรอบนึงหลังออกจากห้องน้ำอะครับ
สวัสดีค่ะ อาการมีแผลแดงคล้ายมีดกรีดแต่ไม่ทราบสาเหตุแน่ชัดนั้น อาจจะเป็นการโดนของมีคมบาดที่ไม่รุนแรงและไม่รู้สึกตัวขณะโดนบาดได้ สาเหตุอื่นๆเช่น การมีแผลจากการโดนของร้อนหรือเย็นชัด ผื่นผิวหนังอักเสบชนิดสัมพันธ์กับการไปโดนของเปรี้ยวที่มีกรดเช่นมะนาวเป็นรอยทาง แล้วไปโดนแดดตามมาหลังจากนั้น แต่ก็อาจจะเป็นลักษณะแดงหรือดำ ไม่ค่อยมีอาการแสบจากที่กล่าวมา แนะนำการสังเกตอาการต่อไปก่อนได้ ถ้าเป็นแผลเล็กๆไม่ชัดเจนมากนัก แต่หากเป็นแผลที่ขนาดใหญ่ เจ็บเยอะ หรือเป็นบ่อยๆ ซ้ำๆติดๆกัน ไม่ได้มีอุบัติเหตุหรือการไปโดนขีดข่วนที่ชัดเจน ก็ควรไปพบแพทย์เพื่อตรวจเพิ่มเติม